CELEX: 32019D1399
Language: lv
Date: 2019-09-10 00:00:00
Title: Komisijas Īstenošanas lēmums (ES) 2019/1399 (2019. gada 10. septembris), ar ko attiecībā uz to apgabalu sarakstu, uz kuriem attiecas aizsardzības pasākumi, kas noteikti pret mazo stropu vaboli Itālijā, groza Īstenošanas lēmumu 2014/909/ES (izziņots ar dokumenta numuru C(2019) 6418) (Dokuments attiecas uz EEZ.)

12.9.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 235/3
               
            
         KOMISIJAS ĪSTENOŠANAS LĒMUMS (ES) 2019/1399
         (2019. gada 10. septembris),
         ar ko attiecībā uz to apgabalu sarakstu, uz kuriem attiecas aizsardzības pasākumi, kas noteikti pret mazo stropu vaboli Itālijā, groza Īstenošanas lēmumu 2014/909/ES
         
            
               (izziņots ar dokumenta numuru C(2019) 6418)
            
         
         (Autentisks ir tikai teksts itāļu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
         ņemot vērā Padomes 1990. gada 26. jūnija Direktīvu 90/425/EEK par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
         tā kā:
         
                     (1)
                  
                  
                     Komisijas Īstenošanas lēmumā 2014/909/ES (3) noteikti konkrēti aizsardzības pasākumi, kas pēc mazās stropu vaboles (Aethina tumida) sastopamības gadījumiem Itālijai jāveic noteiktos apgabalos (sākotnēji Kalabrijas un Sicīlijas reģionā). Atbilstoši epidemioloģisko notikumu gaitai pēdējos gados un pēc Komisijas Īstenošanas lēmuma (ES) 2017/370 (4) stāšanās spēkā minētos pasākumus pašlaik piemēro vienīgi Kalabrijas reģionā.
                  
               
                     (2)
                  
                  
                     2019. gada 21. jūnijā Itālija paziņoja Komisijai par vairākiem jauniem mazās stropu vaboles sastopamības gadījumiem Sicīlijā. Tādējādi to apgabalu saraksts, uz kuriem attiecas aizsardzības pasākumi, kas paredzēti Īstenošanas lēmuma 2014/909/ES pielikumā, būtu jāpaplašina, lai tajā atkal iekļautu Sicīlijas reģionu.
                  
               
                     (3)
                  
                  
                     Tāpēc Īstenošanas lēmums 2014/909/ES būtu attiecīgi jāgroza.
                  
               
                     (4)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma 2014/909/ES pielikuma tabulu aizstāj ar šādu:
            
               
                           “Dalībvalsts
                        
                        
                           Apgabali, uz kuriem attiecas aizsardzības pasākumi
                        
                     
                           Itālija
                        
                        
                           Kalabrijas reģions: viss reģions
                        
                     
                           Sicīlijas reģions: viss reģions”
                        
                     
         
         
            2. pants
            Šis lēmums ir adresēts Itālijas Republikai.
         
         
            Briselē, 2019. gada 10. septembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Komisijas 2014. gada 12. decembra Īstenošanas lēmums 2014/909/ES par konkrētiem aizsardzības pasākumiem attiecībā uz apstiprinātiem mazās stropu vaboles sastopamības gadījumiem Itālijā (OV L 359, 16.12.2014., 161. lpp.).
         
            (4)  Komisijas 2017. gada 1. marta Īstenošanas lēmums (ES) 2017/370, ar ko groza Īstenošanas lēmumu 2014/909/ES, lai pagarinātu pret mazo stropu vaboli Itālijā noteikto konkrēto aizsardzības pasākumu piemērošanas termiņu un grozītu apgabalu sarakstu, uz kuriem attiecas aizsardzības pasākumi (OV L 56, 3.3.2017., 213. lpp.).